kalixlouiis/myanmar-wikipedia-corpus huggingface dataset:
၂၀၀၂ခုနှစ်တွင် အသစ်တည်ထောင်လိုက်သော မြန်မာနိုင်ငံရေကြောင်းပညာတက္ကသိုလ်၌ ဒုတိယပါမောက္ခချုပ် (သင်ကြား) ဖြစ်လာခဲ့သည်။
ထိုတက္ကသိုလ်သည် ထိုစဉ်က မြန်မာ့တက္ကသိုလ်များတွင် သင်ကြားမှုပုံစံ အကောင်းဆုံးဖြစ်သည်။
၂၀၀၈ခုနှစ်တွင် ပါမောက္ခချုပ်ဖြစ်လာပြီး ၂၀၁၃ခုနှစ်တွင် အငြိမ်းစားယူခဲ့သည်။
ဝန်ထမ်းဘဝမှအငြိမ်းစားယူပြီး ပြင်ပလုပ်ငန်းတစ်ခုတွင် လုပ်ကိုင်ခဲ့ကာ နောက်ပိုင်းတွင် မြန်မာနိုင်ငံအင်ဂျင်နီယာအသင်းတွင် နာယက၊ ၂၀၁၆ခုနှစ်တွင် အင်ဂျင်နီယာကောင်စီ၌ ဥက္ကဋ္ဌအဖြစ် ဆောင်ရွက်ခဲ့သည်။
ပြည်ထောင်စုဝန်ကြီး ၂၀၁၉ ခုနှစ်တွင် စက်မှုဝန်ကြီး ဦးခင်မောင်ချို ရာထူးမှ နုတ်ထွက်ခဲ့သည်။
ထို့နောက် စက်မှုဝန်ကြီးဌာနအား စီမံကိန်းနှင့် ဘဏ္ဍာရေးဝန်ကြီးဌာနနှင့် ပူးပေါင်းကာ စီမံကိန်း၊ ဘဏ္ဍာရေးနှင့် စက်မှုဝန်ကြီးဌာနဟူ၍ ဖွဲ့စည်းခဲ့သည်။
၂၀၂၁ ခုနှစ်တွင် အာဏာသိမ်းမှု ဖြစ်ပွားခဲ့ပြီးနောက်တက်လာသော နိုင်ငံတော်စီမံအုပ်ချုပ်ရေးကောင်စီဥက္ကဋ္ဌ ဗိုလ်ချုပ်မှူးကြီး မင်းအောင်လှိုင် ဦးဆောင်သော အစိုးရအဖွဲ့တွင် စက်မှုဝန်ကြီးဌာန အသစ်ကို ပြင်ဆင်ဖွဲ့စည်းခဲ့ပြီး၊ ၂၀၂၁ ခုနှစ်၊ ‌မေလ ၂၂ ရက်တွင် ဒေါက်တာချာလီသန်းကို ပြည်ထောင်စုဝန်ကြီးအဖြစ် ခန့်အပ်ခဲ့သည်။
၂၀၂၅ ခုနှစ်၊ ဇူလိုင်လ ၃၁ ရက်နေ့တွင် နိုင်ငံတော်စီမံအုပ်ချုပ်ရေးကောင်စီကို ဖျက်သိမ်းပြီး အသစ်ဖွဲ့စည်းလိုက်သော ဦးညိုစောအစိုးရတွင် စက်မှုဝန်ကြီး ရာထူးကို ဆက်လက် ခန့်အပ်ခံရသည်။
အရေးယူပိတ်ဆို့ခံရမှု ၎င်း စက်မှုဝန်ကြီး အဖြစ် တာဝန်ယူခဲ့သည့် ၂၀၂၁ ခုနှစ် မေလ နောက်ပိုင်းကစပြီး အမေရိကန်၊ ဥရောပသမဂ္ဂ၊ဗြိတိန် နှင့် ကနေဒါ နိုင်ငံတို့က ပိတ်ဆို့ အရေးယူမှုပြုလုပ်ထားသည့် အပြင် ထပ်တိုးအရေးယူမှုအား ၂၀၂၃ အောက်တိုဘာ ၃၁ ရက်တွင် ထပ်မံ ပြုလုပ်သည်။
ကိုးကား ကဏ္ဍ:မြန်မာနိုင်ငံ ဝန်ကြီးများ ကဏ္ဍ:မြန်မာ အင်ဂျင်နီယာများ ကဏ္ဍ:သက်ရှိထင်ရှားပုဂ္ဂိုလ်များ ကဏ္ဍ:၁၉၅၀ မွေးဖွားသူများ။
လေးကေ့ကော်မြို့သစ် သို့မဟုတ် ငြိမ်းချမ်းရေးမြို့သစ်သည် မြန်မာနိုင်ငံ၊ ကရင်ပြည်နယ် မြဝတီမြို့နယ်တွင် တည်ရှိသော မြို့တစ်မြို့ ဖြစ်သည်။
သမိုင်းကြောင်း လေးကေကော်မြို့သစ်ကို ကရင်အမျိုးသားအစည်းအရုံးနှင့် ကရင်ပြည်နယ်အစိုးရတို့က ငြိမ်းချမ်းရေး တည်ဆောက်ရန် ကြိုးပမ်းဆောင်ရွက်ခြင်း အထိမ်းအမှတ်အဖြစ် KNU ဥက္ကဋ္ဌ ဗိုလ်ချုပ်ကြီးစောမူတူးစေးဖိုးနှင့် ကရင်ပြည်နယ်ဝန်ကြီးချုပ် ဦးဇော်မင်းတို့က ဂျပန်နိုင်ငံ နီပွန် ဖောင်ဒေးရှင်း၏ အကူအညီဖြင့် ၂၀၁၅ တွင် စတင်တည်ဆောက်ခဲ့ခြင်း ဖြစ်သည်။
လူနေရပ်ကွက် ခြောက်ခုရှိပြီး အိမ်ခြေ ၆၀၀ ကျော်၊ လူဦးရေ ၃၀၀၀ ခန့်‌နေထိုင်သည်။
လေးကေကော်မြို့သစ်၏ လုံခြုံရေးကို ကရင်အမျိုးသားအစည်းအရုံး ဒူးပလာယာခရိုင်က တာဝန်ယူ ထားသည်။
ကရင်အမျိုးသားအစည်းအရုံး၏ တပ်များ အဓိက လှုပ်ရှားပြီး ကရင်ငြိမ်းချမ်းရေးကောင်စီ (KNU/KNLA-PC)၊ ဒီမိုကရေစီအကျိုးပြု ကရင့်တပ်မတော် (DKBA)၊ ကရင်ပြည်နယ် နယ်ခြားစောင့်တပ် (BGF) နှင့် အာဏာသိမ်း စစ်တပ်တို့လည်း ရှိသည်။
၂၀၂၁ နှောင်းပိုင်း ဖြစ်ရပ် ၂၀၂၁ ခုနှစ် စစ်အာဏာသိမ်းမှု ဖြစ်ပွားခဲ့ပြီးနောက် စစ်အာဏာရှင် ဆန့်ကျင်သော ပြည်သူအချို့ လေးကေ့ကော်တွင် လာရောက်တိမ်းရှောင်ခဲ့ကြသည်။
၂၀၂၁ ခုနှစ် ဒီဇင်ဘာ ၁၄ ရက်နေ့တွင် စစ်ကောင်စီတပ်များက လေးကေ့ကော်မြို့သစ်သို့ ဝင်ရောက်ကာ စစ်ဆေးမှုများ ပြုလုပ်ခဲ့ပြီး လွှတ်တော် ကိုယ်စားလှယ်တစ်ဦးအပါအဝင် ၃၂ ဦးကို ဖမ်းဆီးခဲ့သည်။
ထိုသို့ဝင်ရောက်ပြီး နောက်တစ်ရက် ဒီဇင်ဘာ ၁၅ ရက်နေ့တွင် လေးကေ့ကော်မြို့ထဲတွင် တိုက်ပွဲများစတင်ဖြစ်ပွားသည်။
မြို့အနီး မဲ့ထော်သလေးရွာနှင့် ပဟိကလော်ရွာများအနီးတွင် စစ်ကောင်စီတပ်နှင့် KNLA-PDF ပူးပေါင်းတပ်များအကြား ၂၀၂၁ ဒီဇင်ဘာ ၁၆ ရက် တိုက်ပွဲများဖြစ်ပွားပြီး မြို့လုံးကျွတ်နီးပါး ထွက်ပြေးစစ်ဘေးရှောင်နေရသည်။
https://www.rfa.org/burmese/news/laykaykaw-refugees-flee-12162021013723.html/ampRFA thumb|လေးကေ့ကော်မြို့သစ်မှ အိမ်ရာများ ကိုးကား Category:မြန်မာနိုင်ငံရှိ မြို့များ Category:ကရင်ပြည်နယ်ရှိ မြို့များ။
သင်္ဃန်းကျွန်းစံပြဆေးရုံ သည် ရန်ကုန်မြို့တွင် တည်ရှိသည့် အဓိကကျသည့် ပြည်သူ့ဆေးရုံတစ်ခု ဖြစ်သည်။
ဆေးရုံသည် သင်္ဃန်းကျွန်းမြို့နယ်တွင် တည်ရှိပြီး မြို့လယ်မှ ၁၀ ကီလိုမီတာအကွာတွင် တည်ရှိသည်။
ခုတင် ၅၀၀ ဆေးရုံဖြစ်ပြီး လူဦးရေ ၁.၃ သန်းအတွက် ရည်ရွယ်ကာ တည်ဆောက်ထားခြင်း ဖြစ်သည်။
ဆေးတက္ကသိုလ် (၂) ရန်ကုန်၏ သင်ကြားရေးဆေးရုံတစ်ခုလည်း ဖြစ်သည်။
သမိုင်းကြောင်း ဆေးရုံတည်ဆောက်မှုကို ၁၉၉၁ ခုနှစ်၊ ဧပြီလ ၂ ရက်နေ့တွင် စတင်ခဲ့ကာ ၁၉၉၄ ခုနှစ်၊ မတ်လ ၃၁ ရက်နေ့တွင် ပြီးစီးခဲ့သည်။
ဆေးရုံတွင် ကျန်းမာရေးဝန်ဆောင်မှုများကို ၁၉၉၄ ခုနှစ်၊ မေလ ၂၁ ရက်နေ့တွင် စတင်ခဲ့သည်။
ဝန်ဆောင်မှုနယ်မြေ ဤဆေးရုံ၏ ဝန်ဆောင်မှုပေးရာ နယ်မြေသည် ခြောက်ခု ရှိသည်။
၎င်းတို့မှာ - သင်္ဃန်းကျွန်း တောင်ဒဂုံ မြောက်ဒဂုံ သုဝဏ္ဏ တောင်ဥက္ကလာပ တာမွေ အထူးကုသရေးဌာနများ ၂၀၀၉ ခုနှစ် အများဆုံးလက်ခံကုသပေးခဲ့သည့် ဌာများမှာ သားဖွားဌန၊ ခွဲစိတ်မှုနှင့် ကလေးဌာန တို့ဖြစ်သည်။
Medical Ward Surgical Ward Obstetrics & Gynaecology (OG) Ward Child Medical Ward Child Surgical Ward Orthopaedic Ward Uro-Surgical Ward Uro-Medical Ward Gastrointestinal Ward Chest Medical Ward Chest Surgical Ward Eye Ward Psychiatric OPD Ear, Nose & Throat (ENT) OPD Dental OPD Nuclear Medicine OPD Physiotherapy OPD ပံ့ပိုးရေးဌာနများ Anaesthesia & ICU Pathology & Blood Bank Radiology (X-ray, USG, MRI, CT) Medicosocial Work Pharmacy & Medical Store Autoclave Gas Station Kitchen & Laundry Mortuary သင်ကြားရေးအစီအစဉ်များ ဤဆေးရုံသည် ဆေးတက္ကသိုလ် (၂) ရန်ကုန်၏ သင်ကြားရေးဆေးရုံများထဲမှ တစ်ခု ဖြစ်သည်။
Undergraduate Training 3rd Year Final Part II House Surgeon Training Post Graduate Training Diploma & Master Courses ကိုးကား ကဏ္ဍ:ရန်ကုန်မြို့ရှိ ဆေးရုံများ။
ဘဲ ဘဲ ငန်း () သည် ၂၀၁၈ ခုနှစ်က ထုတ်လုပ်သော အမေရိကန် တရုတ် အန်နီမေရှင်းဇာတ်လမ်းဖြစ်သည်။
သရုပ်ဆောင် Jim Gaffigan, Zendaya Coleman နှင့် Carl Reiner တို့ပါဝင်သည်။
ဤဇာတ်လမ်းမှာ မတူညီသော သဘာဝများရှိသည့် ငန်းတစ်ကောင်နှင့် ဘဲနှစ်ကောင်တို့အကြောင်း အဓိကထား ရိုက်ကူးထားသည်။
သရုပ်ဆောင်သည် Jim Gaffigan အဖြစ် Peng Zendaya Coleman အဖြစ် Chi Lance Lim အဖြစ် Chao Greg Proops အဖြစ် Banzou Natasha Leggero အဖြစ် Jinjing Stephen Fry အဖြစ် Frazier Craig Ferguson အဖြစ် Giles Reggie Watts အဖြစ် Carl Carl Reiner အဖြစ် Larry Jennifer Grey အဖြစ် Edna Diedrich Bader အဖြစ် Bing Rick Overton အဖြစ် Stanley ကိုးကား ပြင်ပလင့်ခ် ကဏ္ဍ:၂၀၁၈ ရုပ်ရှင်ဇာတ်ကားများ ကဏ္ဍ:အမေရိကန် ရုပ်ရှင်ဇာတ်ကားများ ကဏ္ဍ:တရုတ် ရုပ်ရှင်ဇာတ်ကားများ ကဏ္ဍ:အင်္ဂလိပ်ဘာသာစကား ရုပ်ရှင်ဇာတ်ကားများ ကဏ္ဍ:တရုတ် ကာတွန်းရုပ်ရှင်ဇာတ်ကားများ ကဏ္ဍ:အမေရိကန် ကာတွန်းရုပ်ရှင်ဇာတ်ကားများ။
ရန်ကုန်အနောက်ပိုင်းဆေးရုံ သည် ရန်ကုန်မြို့တွင် တည်ရှိသည့် ဆေးရုံတစ်ခု ဖြစ်သည်။
၎င်းတွင် ဆေးပညာဌာန၊ ခွဲစိတ်ကုပညာဌာန၊ ကလေးကျန်းမာပညာဌာနှင့်၊ သားဖွားနှင့် မီးယပ်ပညာဌာန စသည်တို့ ပါတင်သည်။
ဆေးရုံတွင် အရေးပေါ်ပြင်ပလူနာဌာနပါရှိသည်။
ဤဆေးရုံသည် ဆေးတက္ကသိုလ် (၁) ရန်ကုန်၊ ရန်ကုန်သူနာပြုတက္ကသိုလ်နှင့် ဆေးဘက်‌ဆိုင်ရာနည်းပညာတက္ကသိုလ်(ရန်ကုန်)တို့၏ သင်ကြားရေးဆေးရုံစတ်ခု ဖြစ်သည်။
စိတ်ကျန်းမာရေးဆေးရုံကြီး (ရန်ကုန်) သည် မြန်မာနိုင်ငံရှိ အဓိကကျသည့် စိတ်ကျန်းမာရေးဆေးရုံနှစ်ခုထဲမှ တစ်ခု ဖြစ်သည်။
ဆေးရုံသည် ဒဂုံမြို့သစ်အရှေ့ပိုင်းမြို့နယ်၊ ရွာသာကြီးရပ်ကွက်တွင် တည်ရှိသည်။
ခုတင် ၁၂၀၀ ဆံ့ ဆေးရုံဖြစ်သည်။
ဆေးရုံတည်ရှိရာနေရာကိုစွဲ၍ "ရွာသာကြီး စိတ်ကျန်းမာရေးဆေးရုံ" ဟု နောင်အခါ တွင်လာခဲ့သည်။
ဆေးရုံတွင် ကုသစောင့်ရှောက်ရေးကို အဓိကထားကာ ပြည့်စုံသည့် အထူးကုဆေးရုံတစ်ခုအဖြစ် ဆောင်ရွက်လျက်ရှိသည်။
စိတ်ကျန်းမာရေးဆိုင်ရာ လူနာများအတွက် ပြင်ပလူနာဌာန ထားရှိပြီး စိတ်ရောဂါခံစားနေရသည့် လူနာများကို ဆေးရုံက လက်ခံကုသပေးလျက်ရှိသည်။
ကလေးငယ်များနှင့် အရွယ်ရောက်ပြီးအ စိတ်ပိုင်းဆိုင်ရာမူမမှန်သူများအတွက် နေ့ပိုင်းစောင့်ရှောက်ရေးစင်တာကို စတင်ခဲ့သော်လည်း ဆေးရုံသို့ သွားရောက်ရသည်မှာ ခရီးကွာဝေးသည့်အတွက် အချိန်ကြာရှည်စွာ လုပ်ဆောင်နိုင်ခဲ့ခြင်း မရှိပေ။
သမိုင်းကြောင်း မြန်မာနိုင်ငံတွင် စိတ်ကျန်းမာရေးကုသမှုကို ဗြိတိသျှအစိုးရအုပ်ချုပ်ကာလ ၁၈၈၆ ခုနှစ်ကတည်းက အင်းစိန်အကျဉ်းထောင်အတွက် ဆောက်လုပ်ခဲ့သည့်အတွက် ရှည်လျားသည့် သမိုင်းကြောင်းရှိသည်။
စိတ်ပိုင်းဆိုင်ရာမကျန်းမာသူများကို ကုသပေးခဲ့ပြီး လူအယောက် ၅၀ ဖြင့် စတင်ခဲ့သည်။
ပထမကမ္ဘာစစ်အပြီး ၁၉၂၆ ခုနှစ်တွင် တံတားကလေးဟု အမည်ပေးထားသည့် ဆေးကုသမှုအသစ်တစ်ခုကို ရန်ကုန်မြို့၊ ၈ မိုင်တွင် လူအယောက် ၁၅၀ ဖြင့် စတင်ခဲ့သည်။
ထိုဆေးခန်းကို တံတားကလေးဟု တွင်ရခြင်းမှာ အနီးအနားရှိ ရွာအမည်ကိုစွဲ၍ ခေါ်ခြင်း ဖြစ်သည်။
ဒုတိယကမ္ဘာစစ်အတွင်းတွင် ဂျပန်ကသိမ်းပိုက်သည့်အခါတွင် အဆောက်အဦအများစုသည် ပျက်စီးခဲ့သည်။
၁၉၄၅ ခုနှစ်ကာလအတွင်း၌ အင်းစိန်ထောင်တွင် လူနာ ၄၅ ဦးကို ကုသပေးနိုင်သည့် ယာယီကုသပေးရာနေရာအဖြစ် တည်ရှိခဲ့သော်လည်း တစ်နှစ်ကြာပြီးနောက်တွင် တံတားကလေးဆီသို့ လူနာများကို ပြောင်းလွှဲကုသခဲ့ကြသည်။
မြန်မာနိုင်ငံ၏ ပထမဆုံးအကြီးကျယ်ဆုံးသော ရုပ်ရှင်သရုပ်ဆောင်တစ်ဦးဖြစ်သည့် ဒေါက်တာဝေါ်လတာချစ်ထွန်းသည် ရန်ကုန်စိတ်ကျန်းမာရေးဆေးရုံ (တံတားကလေး) တွင် ဆေးရုံအုပ်ကြီးအဖြစ် ၁၉၄၇ မတိုင်မီတွင် တာဝန်ထမ်းဆောင်ခဲ့သည်။
နိုင်ငံသည် လွတ်လပ်ရေးရလာသည့်အခါတွင် ထိုဆေးကုသရာအဆောက်အဦကို "စိတ်ကျန်းမာရေးဆေးရုံ" ဟု အမည်ပြောင်းလဲခဲ့သည်။
၁၉၅၁ ခုနှစ်ကာလသည် မြန်မာနိုင်ငံသည် စိတ်ကျန်းမာရေးဆိုင်ရာကုသစောင့်ရှောက်မှုအတွက် ထင်ရှားသည့် နှစ်တစ်ခု ဖြစ်ခဲ့သည်။
မြန်မာနိုင်ငံ၏ ပထမဆုံးသော စိတ်ကျန်းမာရေးပညာရှင် ဒေါက်တာနေဝင်းသည် အင်္ဂလန်မှ စိတ်ကျန်းမာရေးသင်တန်းပြီးဆုံးပြီးနောက်တွင် နိုင်ငံသို့ ပြန်လာခဲ့သည်။
သူသည် အကျဉ်းသားများစောင့်ရှောက်မှုကို အစားထိုးမှုများ လုပ်ဆောင်ခဲ့သည်။
လူနာများကို သီးသန့်ခွဲထားခြင်းနှင့် လက်တိုအင်္ကျီများကို ဝတ်ဆင်စေခြင်းနှင့် ဆေးရုံတွင် ထားရှိကာ စောင့်ရှောက်ခြင်း စသည်တို့ကို လုပ်ဆောင်ခဲ့သည်။
သူသည် ၁၉၆၀ ခုနှစ်တွင် ဆေးရုံအုပ်ကြီး ဖြစ်လာခဲ့သည်။
နောက်ပိုင်း ၁၉၆၂ ခုနှစ်တွင် ဆေးရုံကို နိုင်ငံတော်စိတ်ကျမ်းမာရေးဆေးရုံ ဟု အမည်ပြောင်းခဲ့သည်။
ထို့နောက် ၁၉၆၇ ခုနှစ်တွင် "ရန်ကုန်စိတ်ကျန်းမာရေးဆေးရုံ" ဟု အမည်ပြောင်းခဲ့သည်။
ထို့ကြောင့် ယခုအချိန်တွင် ဒေါက်တာနေဝင်းကို "စိတ်ကျန်းမာရေး၏ ဖခင်ကြီး" အဖြစ် သိကြသည်။
၂၀၀၀ ခုနှစ်တွင် လူနာများအားလုံးကို ရွာသာကြီးရှိ ဆေးရုံသို့ ပြောင်းရွှေ့ခဲ့သည်။
နောက်ပိုင်းတွင် ထိုဆေးရုံကို "စိတ်ကျန်းမာရေးဆေးရုံ" ဟု ခေါ်ဆိုခဲ့ကြသည်။
သင်ကြားရေးအစီအစဉ်များ ရန်ကုန်စိတ်ကျန်းမာရေးဆေးရုံသည် ဆေးတက္ကသိုလ် (၁) ရန်ကုန်၏ သင်ကြားရေးဆေးရုံတစ်ခု ဖြစ်သည်။
အမှောင်နည်းလမ်းများ- တရုတ်နိုင်ငံအကြောင်း အမှန်တရား Ways That Are Dark: The Truth About China သည် ၁၉၃၃ ခုနှစ်တွင် Ralph Townsend မှရေးသားသော စာအုပ်ဖြစ်ပြီး ထိုအချိန်ကတရုတ်ပြည်၏ အခြေအနေအပေါ် Townsend ၏ လေ့လာတွေ့ရှိချက်များကို တင်ပြထားသည်။
ထိုစာအုပ်ကို တရုတ်ဆန့်ကျင်ရေးဝါဒ ဟု ယူဆကြသည်။
တရုတ်လူ့အဖွဲ့အစည်းနဲ့ ယဉ်ကျေးမှုကို ပြင်းပြင်းထန်ထန်ဝေဖန်တဲ့ အမှောင်နည်းလမ်းများ ကို တရုတ်ပြည်တွင်း ပဋိပက္ခများ ဖြစ်ချိန်က ရေးသားခဲ့သည်။
တရုတ်နိုင်ငံ၏ ပြဿနာများ၏ အရင်းအမြစ်မှာ တရုတ်လူမျိုးများ၏ လူမျိုးရေးစရိုက်လက္ခဏာများတွင် အခြေခံ ချို့ယွင်းချက်များ ရှိနေသည်ဟု Townsend က အခိုင်အမာဆိုသည်။
စာအုပ်သည် အမေရိကန်ပြည်ထောင်စုတွင် အရောင်းရဆုံးဖြစ်ခဲ့သော်လည်း ၎င်းအားထောက်ခံသူများနှင့် ဆန့်ကျင်သူများထံမှ အလွန်ကွဲပြားသော တုံ့ပြန်မှုများနှင့် ကြုံတွေ့ခဲ့ရသည်။
သတင်းစာအချို့က ချီးကျူးခံရသော်လည်း ၎င်းစာအုပ်အား တရုတ်ပညာရှင်များက ရှုတ်ချခဲ့ကြသည်။
တရုတ်အစိုးရကမူ ထိုစာအုပ်အားတားမြစ်ပိတ်ပင်ထားသည်။
ဒုတိယကမ္ဘာစစ်အပြီးတွင် ထိုစာအုပ်သည် တိမ်မြုပ်သွားခဲ့သည်။
၎င်းကို Barnes Review မှ ၁၉၉၇ ခုနှစ်တွင် ပြန်လည်ပုံနှိပ်ခဲ့ပြီး ၂၀၀၄ ခုနှစ်တွင် ဂျပန်ဘာသာပြန် ထုတ်ဝေလိုက်သောအခါတွင် ဂျပန်တွင် အသစ်ပြန်လည်ရေပန်းစားလာခဲ့သည်။
နောက်ခံ အမှောင်နည်းလမ်းများ သည် တရုတ်နိုင်ငံတွင် တစ်နှစ်ကျော်နေထိုင်သည့် စာရေးသူ၏ အတွေ့အကြုံအပေါ် အခြေခံထားသည်။
Townsend တရုတ်ပြည်မသွားခင်က New York မှာနေတဲ့သတင်းစာဆရာများအတွက်ပညာပေးအဖြစ်အလုပ်လုပ်ခဲ့ဖူးသည်။
သူသည် တရုတ်ပြည်ရှန်ဟိုင်းမြို့နယ်ရှိ အမေရိကန်ပြည်ထောင်စုနိုင်ငံခြားရေးရုံးတွင် ဒီဇင်ဘာလ ၁၉၃၀ ၁၆ ရက်နေ့မှ ဒီဇင်ဘာလ ၁၉၃၁ အကြား ဒုကောင်စစ်ဝန်အဖြစ်တာဝန်ထမ်းဆောင်ခဲ့သည်။
အဆိုပါစာအုပ်အား ၁၀ နိုဝင်ဘာ ၁၉၃၃တွင်ဖြန့်ချိခဲ့သည်။
အကြောင်းအရာအကျဉ်းချုပ် သူ၏နိဒါန်းတွင် Townsend သည် စာအုပ်ကို "စိတ်ပျက်ဖွယ်အဖြစ်မှန်များကို တင်ပြရန်" နှင့် "သတင်းမှားများကို တန်ပြန်ရန်" ရည်ရွယ်ရေးသားသည်။
ကျွန်ုပ်တို့ဆက်ဆံရမည့် တရုတ်သူစိမ်းတစ်ဦးကို အကဲဖြတ်ရာတွင် သူ၏ ချို့ယွင်းချက်များကို သိရန် အရေးကြီးသည်" ဟု ၎င်းက မှတ်ချက်ချသည်။
link=https://en.wikipedia.org/wiki/File:Shanghai_1928_Bund_Cenotaph.jpeg|thumb|Townsend သည် သူ၏ဇာတ်လမ်းကို စတင်သည့် ၁၉၂၈ ခုနှစ် Bund of Shanghai ၏ ဓာတ်ပုံ ပထမအခန်းနှစ်ခန်းတွင် သူသည် တရုတ်နိုင်ငံ၌ သူတွေ့မြင်ခဲ့သော ဆိုးရွားလှသော အခြေအနေများကို ဖော်ပြသည်။
ရှန်ဟိုင်းမြို့သည် ရာဇဝတ်မှု၊ ဆင်းရဲမွဲတေမှုနှင့် ရောဂါဖြစ်ပွားမှုထူပြောကာ ဆူညံပြီး ညစ်ညမ်းသောနေရာဖြစ်သော်လည်း ကျန်မြို့များနှင့် နှိုင်းယှဉ်ပါက ချမ်းသာနေဆဲဖြစ်သည်။
အခြေခံအဆောက်အအုံများ ချို့တဲ့မှုကြောင့် နိုင်ငံ၏အတွင်းပိုင်းသည် သွားလာရန်ခက်ခဲပြီး ခရီးသွားလာရေး မလုံခြုံသဖြင့် အငတ်ဘေးနှင့် ငတ်မွတ်ခေါင်းပါးမှုတို့ဖြင့် အမြဲတစေ နစ်မွန်းလျက်ရှိသည်။
တရုတ်နိုင်ငံ၏ လက်ရှိဒုက္ခဆင်းရဲရခြင်းအကြောင်းရင်းမှာ တရုတ်လူမျိုးများ၏ လူမျိုးရေးလက္ခဏာများတွင်အခြေခံချို့ယွင်းချက်များတွင် ရှိကြောင်း Townsend က အခိုင်အမာပြောကြားခဲ့သည်။
အခန်း ၃ နှင့် ၄ တွင် အဆိုပါချို့ယွင်းချက်မျာကို ရှင်းပြထားသည်။
မရိုးသားမှုသည် "ကျွန်ုပ်တို့နှင့်မတူဘဲ တရုတ်များတွင် အထင်ရှားဆုံးလက္ခဏာ" ဟု Townsend ကဖော်ပြသည်။
Townsend သည် တရုတ်ဝန်ထမ်းများ၊ ကူလီများ၊ ဈေးဆိုင်ရှင်များနှင့် အစိုးရအရာရှိများ လိမ်ညာခြင်းနှင့်ပတ်သက်၍ ဥပမာများစွာပေးထားသည်။
အခြားသော တရုတ်လူမျိုးများ၏ ထင်ရှားသော စရိုက်လက္ခဏာမှာ ၎င်းတို့၏ “အချင်းချင်းဒုက္ခအပေါင်းကို ဥပေက္ခာပြုခြင်း” ဖြစ်သည်။
တရုတ်လူမျိုးများသည် ကမ္ဘာပေါ်တွင် အခြားလူများအပေါ် စာနာမှု သို့မဟုတ် ကျေးဇူးတင်ခြင်းကို လုံးလုံးလျားလျား နားမလည်နိုင်သော လူမျိုးများ ဖြစ်နိုင်သည်ဟု Townsend မှ စောဒကတက်သည်။
တရုတ်လူမျိုးများသည် အခြားသူများအပေါ် စာနာမှုမရှိသောကြောင့် အချင်းချင်းအပေါ် မယုံနိုင်လောက်အောင် ဝမ်းနည်းဖွယ်ကောင်းပြီး ရက်စက်ကြမ်းကြုတ်သောပုံစံဖြင့် ပြုမူကြပြီး စေတနာရှိသော နိုင်ငံခြားသားများကို အခွင့်ကောင်းယူရန် ပစ်မှတ်များအဖြစ် ရှုမြင်ကြသည်။
ပုံမှန်အားဖြင့် တရုတ်လူမျိုးများ၏ ထင်ရှားသော စရိုက်လက္ခဏာများမှာ သူရဲဘောကြောင်ခြင်း၊ ငွေမက်မောခြင်း၊ တစ်ကိုယ်ရေသန့်ရှင်းမှုကင်းမဲ့ခြင်း၊ ဝေဖန်ပိုင်းခြားနိုင်သော တွေးခေါ်မှုစွမ်းရည်မရှိခြင်း၊ မရိုးသားခြင်းနှင့် ထုံးတမ်းစဉ်လာများကို စွဲလမ်းခြင်း များဖြစ်သည်ဟုTownsend မှ သတ်မှတ်သည်။
ဤစရိုက်လက္ခဏာများသည် တရုတ်နိုင်ငံ၏ခေါင်းဆောင်များကြားတွင် ထင်ထင်ရှားရှားရှိပြီး ဆင်းရဲသားအစုအဝေးတွင်ရှိသကဲ့သို့ ပညာတတ်လူတန်းစားများကြားတွင်ပါ ထင်ထင်ရှားရှားရှိကြောင်း Townsend က ယုံကြည်သည်။
အခန်း ၅ နှင့် ခြောက်တွင် Townsend သည် တရုတ်နိုင်ငံရှိ အမေရိကန်မှ ထောက်ပံ့ထားသော ပရဟိတအဖွဲ့အစည်းများကို ဆွေးနွေးထားသည်။
အမေရိကန်သည် တရုတ်နိုင်ငံသို့ ပရဟိတလုပ်ငန်းတွင် အနည်းဆုံး ဒေါ်လာ သန်း ၁၆၀ ပေးခဲ့သော်လည်း တရုတ်လူမျိုးများ၏ လုယက်မှု၊ မီးရှို့မှုနှင့် လူသတ်အကြမ်းဖက်မှုများကိုခံစားရသည်။
ဤအကြမ်းဖက်မှုအများစုသည် KMT ၏နိုင်ငံခြားဆန့်ကျင်ရေးဝါဒဖြန့်မှုကြောင့် ဖြစ်ပြီး Ku Klux Klan ထက် ပိုဆိုးသည်။
တရုတ်နိုင်ငံရှိ သာသနာပြုလုပ်ငန်းနှင့် ပရဟိတလုပ်ငန်းအားလုံးကို အဆုံးသတ်ရန် ၎င်းက တောင်းဆိုထားသည်။
link=https://en.wikipedia.org/wiki/File:Opium_field_in_Fuzhou.jpg|thumb|၁၉၃၂ ခုနှစ်တွင် ဖူကျိုးရှိ Townsend ၏အိမ်နှင့် မနီးမဝေးတွင် ဘိန်းခင်းဓာတ်ပုံရိုက်ခဲ့သည်။
အခန်း (၇) တွင် Townsend သည် တရုတ်နိုင်ငံ၏ ဆက်လက်ဖြစ်ပွားနေသော ပြည်တွင်းစစ်၏ ထိတ်လန့်ကြောက်ရွံ့ဖွယ်ရာအကြောင်းကို အသေးစိတ်ဖော်ပြထားသည်။
တရုတ်နိုင်ငံတွင် အာဏာရရန် ယှဉ်ပြိုင်နေသည့် ဂိုဏ်းခွဲများထဲတွင် လောဘတက်လုယက်လိုစိတ်မှလွဲ၍ ခေါင်းဆောင်များရော ၎င်းတို့၏ ငယ်သားများပါ မည်သူမျှ သစ္စာစောင့်သိခြင်းမရှိဟု Townsend က ယုံကြည်သည်။
တရုတ်တိုင်းသည် မိမိအတွက်သာဖြစ်၍ပရမ်းပတာအဆုံးမသတ်ကြောင်း ခန့်မှန်းသည်။
အခန်း (၈) တွင် Townsend မှရှင်းပြထားသည်မှာ၊ တရုတ်လူမျိုး ရှစ်ယောက်တွင် တစ်ဦးသည် ဘိန်းစိုက်သူဖြစ်သည်။
ခရိုင်အများအပြားသည် စားနပ်ရိက္ခာထက် ဘိန်းပိုစိုက်ကြသည်။
ဒေသဆိုင်ရာ အုပ်ချုပ်ရေးမှူးများနှင့် စစ်ခေါင်းဆောင်များက ဘိန်းစိုက်ခိုင်းလေ့ရှိပြီး KMT အရာရှိများက ၎င်းတို့၏ ဘိန်းဖြတ်ကြိုးပမ်းအားထုတ်မှုများကို နိုင်ငံတကာအသိုင်းအဝိုင်းထံ အဆက်မပြတ် လိမ်ညာနေသည်။
အခန်း ၉ တွင် Townsend သည် KMT နှင့် အခြားသော စစ်ဘုရင်များ၏ ဆုတ်ယုတ်မှုများနှင့် မတူဘဲ၊ တရုတ်ပြည်ရှိ ဂျပန်များ၏ အပြုသဘောဆောင်သော ဩဇာလွှမ်းမိုးမှုကို ချီးမွမ်းထားသည်။
ချီးမွမ်း အမှောင်နည်းလမ်းများ သည် အမေရိကန်ပြည်ထောင်စုတွင် အရောင်းရဆုံးစာရင်းဝင်ဖြစ်ခဲ့သည်။
စာအုပ်ကို အမေရိကရှိ ထိပ်တန်းသတင်းစာအချို့မှ ခမ်းနားစွာ ချီးမွမ်းခဲ့ကြသည်။
William L. Langer, "Some Recent Books on International Relations," Foreign Affairs, April 1934, 535.Douglas Jerrold, "Current Comments," The English Review, September 1934, 269. ဂျပန်ဘာသာဖြင့် ပြန်လည်ရှင်သန်ခြင်း link=https://en.wikipedia.org/wiki/File:Ralph_Townsend.jpg|right|thumb|Ralph Townsend အမှောင်နည်းလမ်းများ ကို ဂျပန်ဘာသာပြန်များဖြစ်သည့် Hideo Tanaka နှင့် Kenkichi Sakita တို့က ၂၀၀၄ ခုနှစ်တွင် ဂျပန်ဘာသာသို့ ပြန်ဆိုခဲ့ပြီး ၂၀၀၇ ခုနှစ်မတိုင်မီတွင် ပြန်လည်ထုတ်ဝေလိုက်သောအခါတွင် ချက်ချင်းအောင်မြင်လာခဲ့သည်။
စာအုပ်၏ဘာသာပြန်များထဲမှတစ်ဦးဖြစ်သော Tanaka က Townsend ကို ချီးကျူးခဲ့သည်။
"သူကိုယ်တွေ့မြင်တွေ့ခဲ့ရသည့် တရုတ်၏စစ်မှန်သောသဘောကို ပြတ်ပြတ်သားသားအစီရင်ခံတင်ပြခြင်း" ဖြစ်သည်ဟုTanaka ကဆိုသည်။
အခြားဘာသာပြန်သူ Sakita သည်လည်း ဆောင်းပါးတစ်ပုဒ်တွင် ထိုစာအုပ်ကို ချီးကျူးခဲ့သည်။
Sakita စာအုပ်ကို "တရုတ်ပြည်အစစ်အမှန်ကိုနားလည်ရန် မရှိမဖြစ်လိုအပ်သောစာအုပ်" ဟုခေါ်ပြီး ယနေ့တရုတ်-ဂျပန်ဆက်ဆံရေးလုပ်ဆောင်ရာတွင် အရေးကြီးသောသင်ခန်းစာများကို ဆက်လက်ပေးဆောင်နေခြင်းဖြစ်ကြောင်း ချီးကျူးခဲ့သည်။
ထိုစာအုပ်ကို Yomiuri Shimbun သတင်းစာမှလည်း အပြုသဘောဖြင့် သုံးသပ်ခဲ့သည်။
အခြားဖတ်ရန် ရုပ်ဆိုးသူတရုတ်သား ကိုးကား Bibliography External links free copy of Ways That Are Dark from Hathitrust ကဏ္ဍ:တရုတ် စာအုပ်များ။
ရာယာနှင့်နောက်ဆုံးနဂါး () သည် ၂၀၂၁ ခုနှစ်က ထုတ်လုပ်သော အမေရိကန် အန်နီမေရှင်းဇာတ်လမ်းဖြစ်သည်။
သရုပ်ဆောင် ကယ်လီ မာရီ ထရန်, အော့ခ်ဝါဖီနာ, Izaac Wang, ဂျင်မာ ချမ်း, ဒယ်နီယယ် ဒေး ကင်မ်, ဘင်နီဒစ် ဝေါင် နှင့် စန္ဒြာ အို တို့ပါဝင်သည်။
သရုပ်ဆောင်သည် ကယ်လီ မာရီ ထရန် - ရာယာ အော့ခ်ဝါဖီနာ - စီဆူ Izaac Wang - ဘွန်း ဂျင်မာ ချမ်း - နာမာရီ ဂျိုနာ ဇိုင်အို - နာမာရီ လူငယ် ဒယ်နီယယ် ဒေး ကင်မ် - ရာယာ ရဲ့အဖေ Chief Benja ပါ။
ဘင်နီဒစ် ဝေါင် - တွန်ဂိုး စန္ဒြာ အို - ဝီရနာ သလီယာ ထရန် - ငယ်ရွယ်သော နွိုင် Lucille Soong - ဒန် ဟု အလန် တူဒီးခ် - တွတ်ခ် တွတ်ခ် ကိုးကား ပြင်ပလင့်ခ် ကဏ္ဍ:၂၀၂၁ ရုပ်ရှင်ဇာတ်ကားများ ကဏ္ဍ:အမေရိကန် ရုပ်ရှင်ဇာတ်ကားများ ကဏ္ဍ:အင်္ဂလိပ်ဘာသာစကား ရုပ်ရှင်ဇာတ်ကားများ ကဏ္ဍ:အမေရိကန် ကာတွန်းရုပ်ရှင်ဇာတ်ကားများ။
မယ်စကြဝဠာ ၂၀၂၂ အစီအစဉ် Fox, Telemundo, 100pxAzteca Uno ပွဲဦးထွက် မပါဝင်ခြင်းရိုမေးနီးယား ယခင် ၂၀၂၀ နောက် ၂၀၂၃ မယ်စကြဝဠာ ၂၀၂၂ သည် မယ်စကြဝဠာ အဖွဲ့အစည်းမှ ကျင်းပသော (၇၁)ကြိမ်မြောက် ပြိုင်ပွဲပြီး New Orleans Morial ကွန်ဗင်းရှင်းစင်တာ၊ New Orleansမြို့၊ Louisiana ပြည်နယ်၊ အမေရိကန်ပြည်ထောင်စု တွင် ဇန်နဝါရီလ ၁၄ ၂၀၂၃ ၌ကျင်းပခဲ့မည်။
ပြိုင်ပွဲဝင် နိုင်ငံ နာမည် အသက် မွေးရပ်မြေ Deta Kokomani 21 Durrës Swelia Antonio 25 လုအန်ဒါမြို့ Kiara Arends 23 Oranjestad Monique Riley 27 ဆစ်ဒနီမြို့ Evlin Khalifa 24 Riffa Ashley Lightburn 22 ဘလိဇ်မြို့ာ Tashi Choden 24 Wangdue Phodrang Fernanda Pavisic 23 Cochabamba Mia Mamede 27 Vitória Manita Hang 24 ဖနွမ်းပင်မြို့ Amelia Tu 21 ဗန်ကူးဗားမြို့ Tiffany Conolly 24 West Bay Sofia Depassier 24 ဆန်တီယာဂိုမြို့ María Fernanda Aristizábal 25 Armenia Arijana Podgajski 19 Krapina Gabriëla Dos Santos 20 ဝီလင်မ်စတက်မြို့ Malou Peters 20 Næstved Andreína Martínez 25 Santiago de los Caballeros Nayelhi González 26 Esmeraldas Alejandra Guajardo 26 Cabañas အီကွေတာဂီနီနိုင်ငံ Alba Isabel Obama 20 Mbini Petra Hämäläinen 26 Savonlinna Soraya Kohlmann 24 လိုက်ပ်ဇစ်မြို့ Engracia Mofuman 27 Kumasi Noky Simbani 25 Derby Ivana Batchelor 22 Quetzaltenango Mideline Phelizor 27 ပေါ့တ်အော်ရ်ပရင့်စ်မြို့ Rebeca Rodríguez 20 San Pedro Sula Hrafnhildur Haraldsdóttir 18 ရေဂျာဗစ်မြို့ Divita Rai 24 Mangalore Laksmi De-Neefe Suardana 26 ဘာလီကျွန် Balsam Hussein 19 ဘဂ္ဂဒက်မြို့ Virginia Stablum 24 Trento Toshami Calvin 26 Saint Thomas Marybelen Sakamoto 23 Chiba Aidana Akhantayeva 21 နျူ-ဆူလ်တန်မြို့ ကိုဆိုဗိုနိုင်ငံ Roksana Ibrahimi 21 ပရီစတင်းနား Yasmina Zaytoun 20 ဘေရွတ်မြို့ Maxine Formosa 21 St. Julian's မောရစ်ရှနိုင်ငံ Alexandrine Belle-Étoile 25 Curepipe Irma Miranda 26 Ciudad Obregón Zar Li Moe ဇာလီမိုး 20ဗန်းမော်မြို့ Cassia Sharpley 21 ဝင်းဟော့ခ်မြို့ Sophiya Bhujel 27 ခတ္တမန္ဒုမြို့ Ona Moody 25 အမ်စတာဒမ်မြို့ Norma Huembes 24 San Marcos Ida Hauan 26 Trondheim Solaris Barba 23 Herrera Leah Ashmore 27 Villarrica Alessia Rovegno 24 လီမာမြို့ Celeste Cortesi 24 မက်ထရို မနီလာ Aleksandra Klepaczka 22 Łódź Telma Madeira 22 Porto Ashley Cariño 28 Fajardo Anna Linnikova 22 Orenburg Sheris Paul 27 Castries Gabriella Gonthier 24 ဝိတိုရိယမြို့ Karolina Michálčiková 23 Trenčín Ndavi Nokeri 23 Tzaneen Hanna Kim 26 ဆိုးလ်မြို့ Alicia Faubel 25 Alicante Alia Giundi 19 Valais Anna Sueangam-iam 23 ဘန်ကောက်မြို့ Angel Cartwright 27 Long Island Tya Jané Ramey 24 Arouca Aleyna Şirin 21 အစ်စတန်ဘူလ်မြို့ Viktoria Apanasenko 28 Chernihiv Amanda Dudamel 23 Mérida Nguyễn Thị Ngọc Châu 28 Tây Ninh Notes References ကဏ္ဍ:မယ်စကြဝဠာ။
မယ်စကြဝဠာ () သည် အမေရိကန်ပြည်ထောင်စု အခြေစိုက် မယ်စကြဝဠာအဖွဲ့အစည်းမှ နှစ်စဉ်ကျင်းပသော နိုင်ငံတကာ အလှမယ် ပြိုင်ပွဲတစ်ခု ဖြစ်သည်။
Natalie Tadena (July 2, 2015)."Donald Trump's Miss USA Pageant Lands on Reelz Cable Channel". The Wall Street Journal. မယ်စကြဝဠာပြိုင်ပွဲသည် နိုင်ငံပေါင်း ၁၉၀ ကျော်မှ ပရိသတ် သန်း ၅၀၀ ကျော်ခန့်မှ စောင့်ကြည့်ရသော ကြည့်ရှုသူအများဆုံး အလှမယ်ပြိုင်ပွဲတွင် တစ်ခု အပါအဝင်ဖြစ်သည်။
မယ်ကမ္ဘာ၊ မယ်နိုင်ငံတကာနှင့် မယ်ကမ္ဘာမြေ အလှမယ်ပြိုင်ပွဲများနှင့် အတူ မယ်စကြဝဠာသည် အလှမယ်ပြိုင်ပွဲကြီး လေးခုတွင် တစ်ခုအပါအဝင် ဖြစ်သည်။
မယ်စကြဝဠာ အနိုင်ရရှိသူများ ခုနှစ်နိုင်ငံ/ပြည်နယ်ကိုယ်စားပြုသူ အမည်ခေါင်းစဉ်နေရာပြိုင်ပွဲဝင် ၂၀၂၂ အမေရိကန် R Miss USA နယူးယော့ခ်, အမေရိကန် ၈၅ ၂၀၂၁ အိန္ဒိယHarnaaz SandhuMiss Diva Universe 2021အီလတ်, တောင်ပိုင်းခရိုင်, အစ္စရေး၈၀ ၂၀၂၀ မက္ကဆီကိုAndrea Mezaမယ်စကြဝဠာ မက္ကဆီကို ၂၀၂၀ဟောလိဝုဒ်, ဖလော်ရီဒါ, အမေရိကန်ပြည်ထောင်စု ၇၄ ကိုးကား ကဏ္ဍ:မယ်စကြဝဠာ။
ဦးဇော်ဌေး (၅ စက်တင်ဘာ ၁၉၇၃ - ၂၂ မေ ၂၀၂၂) သည် မြန်မာနိုင်ငံ အစိုးရအရာရှိဟောင်း တစ်ဦးဖြစ်ကာ နိုင်ငံတော်သမ္မတရုံး၊ နိုင်ငံတော်အတိုင်ပင်ခံရုံးတို့၏ ညွှန်ကြားရေးမှူးချုပ် တာဝန်ထမ်းဆောင်ခဲ့သူဖြစ်သည်။
ထိုရုံးများ၏ ပြောရေးဆိုခွင့်ရှိသူအဖြစ်လည်း လုပ်ကိုင်ခဲ့သည်။
၂၀၁၆ခုနှစ်မှ ၂၀၂၁ခုနှစ်အစောပိုင်းအထိ မြန်မာအစိုးရ၏ ပြောရေးဆိုခွင့်ရှိသူဖြစ်ကာ ၂၀၂၁အာဏာသိမ်းမှုတွင် ထိန်းသိမ်းခံခဲ့ရသည်။
နောက်ပိုင်းတွင် ပြန်လည်လွတ်မြောက်လာခဲ့သည်။
ဦးဇော်ဌေးသည်တပ်မတော်သားတစ်ဦးလည်းဖြစ်ကာ ၎င်း၏ လူမှုကွန်ယက်စာမျက်နှာအမည် မှူးဇော် ဟူသောအမည်ကြောင့် မှူးဇော်ဟူ၍လည်း လူသိများခဲ့သည်။
အလုပ်အကိုင် ဦးဇော်ဌေးသည် စစ်တက္ကသိုလ် အပတ်စဉ် (၃၇)မှ ဖြစ်ကာ မြန်မာ့တပ်မတော်တွင် တာဝန်ထမ်းဆောင်ခဲ့သည်။
ထို့နောက် နိုင်ငံတော်အေးချမ်းသာယာရေးနှင့် ဖွံ့ဖြိုးရေးကောင်စီလက်ထက်တွင် ဝန်ကြီးချုပ် ဗိုလ်ချုပ်ကြီးစိုးဝင်း လက်အောက်၌ ဝန်ကြီးချုပ်ရုံးတွင် လုပ်ကိုင်ခဲ့သည်။
၂၀၀၇ခုနှစ်တွင် ဗိုလ်ချုပ်ကြီးစိုးဝင်း ကွယ်လွန်ပြီးနောက် ဦးဇော်ဌေးသည် တပ်မတော်မှ အငြိမ်းစားယူခဲ့သည်။
ထို့နောက် ပြည်ထောင်စုကြံ့ခိုင်ရေးနှင့် ဖွံ့ဖြိုးရေးအသင်းဝင် ဖြစ်လာခဲ့သည်။
ဦးသိန်းစိန်အစိုးရလက်ထက် ၂၀၁၁ခုနှစ် အစိုးရအကူးအပြောင်းတွင် ဝန်ကြီးချုပ်ရုံးကို ဖျက်သိမ်းကာ နိုင်ငံတော်သမ္မတရုံး ပေါ်ပေါက်လာခဲ့သည်။
ထိုအခါတွင် ဦးဇော်ဌေးသည် နိုင်ငံတော်သမ္မတရုံး၏ ညွှန်ကြားရေးမှူး ဖြစ်လာခဲ့သည်။
ထို့အပြင် နိုင်ငံတော်သမ္မတ၏ ပြောရေးဆိုခွင့်ရှိသူ ဖြစ်လာခဲ့သည်။
၂၀၁၁ ခုနှစ်မှ ၂၀၁၆ခုနှစ်အတွင်း သမ္မတဦးသိန်းစိန်၏ လက်အောက်တွင် တာဝန်ထမ်းဆောင်စဉ်က မှူးဇော်ဟူသော အမည်ဖြင့် လူမှုကွန်ယက်ဖေ့ဘွတ်ခ်တွင် ဆောင်းပါးများ ရေးသားခဲ့သည်။
ထို့ကြောင့် ၎င်းကို မှူးဇော်ဟု လူသိများကြသည်။
၎င်း၏အရေးအသားများကြောင့် ၎င်းကို သမ္မတဦးသိန်းစိန်၏ အခိုင်အမာထောက်ခံသူအဖြစ် ထင်မြင်ခဲ့ကြသည်။
၂၀၁၆ နောက်ပိုင်း ၂၀၁၆ ခုနှစ် အစိုးရအသစ်တက်လာချိန်တွင် ဦးဇော်ဌေးသည် ဒုတိယညွှန်ကြားရေးမှူးချုပ်ဖြစ်လာခဲ့သည်။
ထို့အပြင် အသစ်ဖွဲ့စည်းလိုက်သော နိုင်ငံတော်အတိုင်ပင်ခံရုံးဝန်ကြီးဌာနရှိ ပြည်​ထောင်စုငြိမ်းချမ်း​ရေး​ဖော်​ဆောင်​ရေးဦးစီးဌာနတွင်ပါ ညွှန်ကြားရေးမှူးချုပ် ခန့်အပ်ခြင်း ခံခဲ့ရသည်။
​နောက်ပိုင်းတွင် သမ္မတရုံး၌ ညွှန်ကြား​ရေးမှူးချုပ် ဖြစ်လာကာ မြန်မာနိုင်ငံ၏ ထိပ်တန်းအုပ်ချုပ်ရေးရုံးများဖြစ်သော နိုင်ငံတော်သမ္မတရုံးနှင့် နိုင်ငံတော်အတိုင်ပင်ခံရုံးတို့၏ ညွှန်ကြားရေးမှူးချုပ် တစ်ဦးဖြစ်လာခဲ့သည်။
ထို့အပြင် အစိုးရအဖွဲ့၏ ပြောခွင့်ရှိသူအဖြစ် နိုင်ငံတော်သမ္မတအိမ်တော်သတင်းစာရှင်းလင်းပွဲများကို ဦးဆောင်ကျင်းပခဲ့ရသည်။
အစိုးရ၏ ပြောရေးဆိုခွင့်ရရှိသူအနေဖြင့် ဦးဇော်ဌေးသည် အမျိုးသားဒီမိုကရေစီအဖွဲ့ချုပ် အစိုးရ၏ သဘောထား၊ အာဘော်များကို လစဉ်ပုံမှန် သတင်းစာရှင်းလင်းပွဲများ ကျင်းပပြီး ရှေ့ထွက်ပြောခဲ့ရသည်။
ရွေးကောက်ပွဲမတိုင်မီကာလများနှင့် ရွေးကောက်ပွဲအပြီးကာလများတွင် အစိုးရဘက်မှ ဦးဇော်ဌေးနှင့် တပ်မတော်ဘက်မှ ၎င်းနှင့် အပတ်စဉ်တူဖြစ်သော ဗိုလ်မှူးချုပ် ဇော်မင်းထွန်း တို့သည် ၎င်းတို့၏ သက်ဆိုင်ရာသဘောထားများကို သတင်းစာရှင်းလင်းပွဲများတွင် ပြောကြားရာ၌ မကြာခဏတင်းမာမှုများ ရှိခဲ့သည်။
၂၀၂၁ခုနှစ် ဇန်နဝါရီလတွင် ပြုလုပ်ခဲ့သော သတင်းစာရှင်လင်းပွဲတွင် ဦးဇော်ဌေးက ရွေးကောက်ပွဲရလဒ်ကို ဝေဖန်သူများသည် နိုင်ငံရေးကြိုးဆွဲချခြင်းဟု ပြောကြားခဲ့သည်။
၂၀၂၁ ခုနှစ် ဖေဖော်ဝါရီလ ၁ ရက်နေ့တွင် မြန်မာ့တပ်မတော်မှ အာဏာသိမ်းယူပြီးနောက် ၎င်းကို ဖမ်းဆီးထိန်းသိမ်းခဲ့သည်။
ထို့နောက် ၂၀၂၁ခုနှစ် ဇွန်လတွင် ပြန်လည်လွတ်မြောက်လာခဲ့သည်။
ကွယ်လွန်ခြင်း ပြန်လည်လွတ်မြောက်လာပြီး လအနည်းငယ်အကြာ ဦးဇော်ဌေးသည် နှလုံးရောဂါဖြင့် နေပြည်တော် ကုတင် ၁၀၀၀ ဆေးရုံကြီးတွင် ၂၀၂၂ မေလ ၂၃ ရက် နံနက် ၉ နာရီခန့်က ကွယ်လွန်သွားခဲ့သည်။
ကိုးကား ကဏ္ဍ:မြန်မာ စစ်ဖက်ဆိုင်ရာ လူပုဂ္ဂိုလ်များ ကဏ္ဍ:မွေးဖွားခုနှစ် မသိရှိရသူများ ကဏ္ဍ:၂၀၂၂ ကွယ်လွန်သူများ ကဏ္ဍ:စစ်တက္ကသိုလ် ကျောင်းဆင်းများ။
ဦးစိုးဝင်း သည် စီမံကိန်းနှင့် ဘဏ္ဍာရေး ဝန်ကြီးဌာန၊ စီမံကိန်း၊ ဘဏ္ဍာရေးနှင့် စက်မှု ဝန်ကြီးဌာန တို့၏ ပြည်ထောင်စုဝန်ကြီးဟောင်း တစ်ဦးဖြစ်သည်။
၂၀၁၈ခုနှစ်တွင် စီမံကိန်းနှင့် ဘဏ္ဍာရေးဝန်ကြီး ဦးကျော်ဝင်း နုတ်ထွက်ပြီးနောက် ဝန်ကြီးဖြစ်လာသူဖြစ်သည်။
ဝန်ကြီးဖြစ်လာချိန်တွင် အသက် (၈၀) အရွယ်ရှိပြီဖြစ်သဖြင့် ဦးဝင်းမြင့်အစိုးရအဖွဲ့အတွင်း အသက်အကြီးဆုံးသူ ဖြစ်လာခဲ့သည်။
စက်မှုဝန်ကြီးဌာနကို စီမံကိန်းနှင့် ဘဏ္ဍာရေးဝန်ကြီးဌာနနှင့် ပူးပေါင်းပြီးနောက်တွင် စီမံကိန်း၊ ဘဏ္ဍာရေးနှင့် စက်မှုဝန်ကြီးဖြစ်လာခဲ့သည်။
၂၀၂၁ခုနှစ် အာဏာသိမ်းမှုအပြီးတွင် ထိန်းသိမ်းခံခဲ့ရသည်။
ငယ်ဘဝနှင့် ပညာရေး ဦးစိုးဝင်းကို ၁၉၃၈ခုနှစ် ဒီဇင်ဘာလ ၁၃ရက်နေ့တွင် မော်လမြိုင်မြို့၌ ဖွားမြင်သည်။
ဝိဇ္ဇာ၊ ဥပဒေဝိဇ္ဇာ၊ စီမံခန့်ခွဲရေးဒီပလိုမာဘွဲ့များ ရရှိခဲ့သည်။
အလုပ်အကိုင် ဦးစိုးဝင်းသည် ဘဏ်လုပ်ငန်းနှင့် ငွေကြေးလုပ်ငန်းတွင် (၄၅)နှစ်ကျော်ကြာ လုပ်ကိုင်ခဲ့သည်။
အစိုးရပိုင် နိုင်ငံခြားကုန်သွယ်မှုဘဏ်တွင် အထွေထွေ မန်နေဂျာအဖြစ်လည်း လုပ်ကိုင်ခဲ့သည်။
အငြိမ်းစားယူပြီးနောက် နိုင်ငံတကာ ဘဏ်လုပ်ငန်းနှင့် ငွေကြေးအကြံပေးကုမ္ပဏီ ဒီလွိုက်၏ မြန်မာနိုင်ငံဆိုင်ရာ အတိုင်ပင်ခံ၊ အုပ်ချုပ်မှုပိုင်းဆိုင်ရာ ကိုယ်စားလှယ်အဖြစ် လုပ်ကိုင်ခဲ့သည်။
ထို့အပြင် အမျိုးသားဒီမိုကရေစီအဖွဲ့ချုပ်၏ ဗဟိုစီးပွားရေးကော်မရှင်အဖွဲ့ဝင်လည်းဖြစ်သည်။
ဝန်ကြီးဘဝ ၂၀၁၈ခုနှစ်တွင် စီမံကိန်းနှင့် ဘဏ္ဍာရေးဝန်ကြီး ဦးကျော်ဝင်းအား အဂတိလိုက်စားမှု တိုက်ဖျက်ရေးကော်မရှင်က စုံစမ်းပြီးနောက် ဦးကျော်ဝင်း နုတ်ထွက်ခဲ့ရသည်။
ထို့နောက် ဝန်ကြီးအသစ်အဖြစ် ဦးစိုးဝင်းအား နိုင်ငံတော်သမ္မတက အဆိုပြုခဲ့ပြီး လွှတ်တော်က အတည်ပြုခဲ့ရာ ၂၀၁၈ခုနှစ် ​မေလ ၃၁ရက်​နေ့တွင် ဦးစိုးဝင်းသည် စီမံကိန်းနှင့် ဘဏ္ဍာရေးဝန်ကြီး ဖြစ်လာခဲ့သည်။